Author: NN_30
Last saved by: Goran Stojic

PROTEKTA, AZBUKI, OPTIMUM I PROAKTIV ORGANIZUJU DANAS OTVORENI RAZGOVOR

Neophodno povezivanje organizacija koje se bave omladinskim radom!

*Otvoreni razgovor biće održan danas u konferencijskoj sali Media i reform centra sa početkom u 11 sati

Rezultati više istraživanja koje je Nacionalna asocijacija praktičara i praktičarki omladinskog rada (NAPOR) sprovela, ukazuju na neophodnost povezivanja organizacija koje se bave omladinskim radom sa lokalnim institucijama radi kreiranja mreže usluga koje vode ka sistemskoj brizi o mladima. Nedostatak koordinacije usluga, kao i objedinjenog informisanja mladih pokazalo se kao jedan od ključnih problema. S tim u vezi, Protekta, AzBuki, Optimum i Proaktiv organizuju danas otvoreni razgovor o omladinskom radu u Nišu kako bi obezbedili prepoznatljivoct organizacija koje kontinuirano ulažu u kvalitet svojih programa kod lokalnih institucija i ukazali na prednosti međusektorske saradnje, odnosno na koji način, zajedničkim snagama kreirati prostor u kome mladi mogu da rastu i razvijaju svoje potencijale, kako bi postali aktivni i doprinosili zajednicama u kojima žive.
Otvoreni razgovor o omladinskom radu u Nišu, biće održan danas u konferencijskoj sali Media i reform centra, sa početkom u 11 sati. Očekuje se učešće predstavnika relevantnih institucija koje se bave pitanjima mladih – Sekretarijata za omladinu i sport, Kancelarije za mlade, kao i učešće organizacija, studentskih parlamenata, izviđača.

J. M.
(Projekat „Nišlije se uključuju u odlučivanje“ sufinansiran iz budžeta grada Niša)